ועדת החוקה, חוק ומשפט, כנסת 20, פרוטוקול מספר 399, 2017-06-12 12:30

ניסן סלומינסקי: שלום רב, אני מתכבד לפתוח את הדיון.

ניסן סלומינסקי: צהרים טובים לחברי, לאנשי הממלכה, לכל הגופים שהצטרפו.

ניסן סלומינסקי: כפי שכתבנו, יש פיצול קטן שנתחיל אתו ואחר כך נעבור לצו איסור הלבנת הון.

<לילך וגנר: הפיצול שביקשנו מהצעת חוק איסור הלבנת הון (תיקון מס' 19) קשור להגדרה של תאגיד בנקאי.

<לילך וגנר: היום, חברות האשראי שמבצעות סליקה נחשבות תאגידים בנקאיים לפי חוק הבנקאות, ולכן חל עליהם הצו שחל על התאגידים הבנקאיים.

<לילך וגנר: אבל בתיקון משנת 2011 לחוק הבנקאות יש את האפשרות לתת רישיון סליקה לתאגיד אחר וכך אכן נעשה, מה שמעלה את הצורך להכניס את התיקון להגדרה לתוקף, כדי שהיא תכלול גם את מי שקיבל רישיון סולק, ושיחול עליו הצו הבנקאי עם כל החובות שקשורות לאיסור הלבנת הון.

ניסן סלומינסקי: בקשתי היתה שתעברו על כל החוק ותראו אם יש עוד דברים מסוג זה שאתם רוצים לשנות, שלא כל פעם תבואו לי עם פיצול על עוד דבר קטן, כי אתם תחת אימה של - - -

<לילך וגנר: זה לא קשור לחלוטין לביקורת.

ניסן סלומינסקי: לא קשור?

ניסן סלומינסקי: זה הדבר היחיד שמרחף כאן באולם כל הזמן.

ניסן סלומינסקי: ביקשתי שתעברו, ואם יש עוד דברים מהסוג הזה, תביאו אותם במכה אחת.

ניסן סלומינסקי: אז אני מבין שזה הדבר היחיד.

<לילך וגנר: זה הדבר היחיד.

<לילך וגנר: זה נובע, באמת, מצורך אמיתי, בגלל הנושא של מתן רישיון סולק.

<לילך וגנר: רונן נסים מבנק ישראל יכול להסביר, אם יידרש הסבר נוסף.

<לילך וגנר: לגבי שאר הדברים, אנחנו כמובן נשמח אם הוועדה תתחיל לדון בתיקונים, אבל הדחיפות שלהם שווה בעינינו.

ניסן סלומינסקי: מי בעד לפצל את הצעת חוק איסור הלבנת הון (תיקון מס' 19), התשע"ז-2016 לפי סעיף 84ב' לתקנון הכנסת?

ניסן סלומינסקי: בעד – 1

ניסן סלומינסקי: נמנעים –אין

ניסן סלומינסקי: אושר פה אחד.

ניסן סלומינסקי: אני מודה לכם, הישיבה נעולה.